b"\n_START_ARTICLE_\nTell Halula\n_START_PARAGRAPH_\nTell Halula \xc3\xa9s un jaciment arqueol\xc3\xb2gic d'\xc3\xa8poca neol\xc3\xadtica de S\xc3\xadria a l'Eufrates mitj\xc3\xa0. T\xc3\xa9 unes dimensions de 8 hect\xc3\xa0rees i un potencial de nivells d'onze metres._NEWLINE_La Missi\xc3\xb3 Arqueol\xc3\xb2gica a Tell Halula \xc3\xa9s un projecte patrimonial realitzat com un projecte cient\xc3\xadfic destinat a con\xc3\xa8ixer com era un llogaret dels primers agricultors de la zona primig\xc3\xa8nia, la vall de l'Eufrates. Unes \xc3\xa0mplies excavacions arqueol\xc3\xb2giques permeten con\xc3\xa8ixer des de l'estructura de les cases, la seva ordenaci\xc3\xb3 espacial, les construccions col\xc2\xb7lectives, fins a les pr\xc3\xa0ctiques econ\xc3\xb2miques i socials, amb l'origen de l'agricultura i la ramaderia com a centre d'inter\xc3\xa8s primordial per aquesta \xc3\xa8poca, sense descuidar-ne els camps de la simbologia i els estudis tecnol\xc3\xb2gics._NEWLINE_L'excavaci\xc3\xb3 es va fer per invitaci\xc3\xb3 de la Direcci\xc3\xb3 General d'Antiguitats i Museus (DGAM) de S\xc3\xadria a 1989, a la Universitat Aut\xc3\xb2noma de Barcelona i es va incorporar en el programa d'actuacions espanyoles a l'estranger del Ministerio de Cultura i del Instituto del Patrimonio Hist\xc3\xb3rico Espa\xc3\xb1ol, atorgant-li suport financer i col\xc2\xb7laboraci\xc3\xb3 t\xc3\xa8cnica, i amb el suport incondicional de la DGAM del Ministeri de Cultura de S\xc3\xadria."